English: Diolch yn fawr. Well, it's been an interesting debate with mixed views. There were, of course, mixed views on the committee, reflected in the report, but the majority support the recommendations of the committee and the report itself. I do believe that there are a number of practical issues that have to be addressed, as has been outlined by Members, but those are addressed by the report and the recommendations. We did, of course, hear from prison staff that although there was recognition of those difficulties - some of the bureaucracy and system problems that might be involved - they were by no means insurmountable. Indeed, the prison governor and the staff were very supportive of the direction of travel that the report recommends, and we were very grateful for that degree of understanding. Yes, there will have to be, as we recommend, a memorandum of understanding, which the Welsh Government and the Electoral Commission can pursue with the UK Government and the prison service. That will address issues around making sure prisoners are registered to vote, if they're eligible; that they're supported to take part; that there is access to meet with prisoners for political parties and campaigning purposes; and that there is an election co-ordinator in each prison with Welsh prisoners. All of those matters are very practical issues, Dirprwy Lywydd, and we recognise them and address them in our report in an equally practical way. They are not insurmountable, and, as I say, that was very much accepted by those who will be tasked with conducting the arrangements inside the prison. There will have to be information provided to prisoners and an addressing of the lack of access to Welsh media in terms of prisons in England, which we heard very effectively from prisoners in Eastwood Park. So, yes, there are quite a lot of practical issues, but none of them insurmountable. Indeed, I think there was a clear sense of the necessary will within prisons and necessary partners to make sure that those difficulties are surmounted. It has been very interesting and worthwhile work, and I think the committee did enjoy the work, knowing that it's something of practical import - it's something that we were asked to do. It's something that recognises the responsibilities of this institution in terms of the European convention on human rights, that there was a clear requirement for these matters to be addressed from that very important international body, and indeed, of course, that ruling by the European Court of Human Rights that a blanket ban is not defensible in terms of their requirements and our responsibilities. That has been recognised by the UK Government with the limited changes they've made, which I referred to earlier, and we also have to come to a view here as to how we deal with those requirements. I'm very pleased that the report has been able, I think, to do that effectively - that has been accepted by Welsh Government. I appreciate what the Llywydd said in terms of the work of the committee and the responsibility that we accepted, that we have undertaken and, I hope, properly discharged. A lot of what we heard in terms of the debate, of course, Dirprwy Lywydd, wasn't about the more practical issues, but really address the wider matters of principle. I think that's absolutely fine; there are broad issues of principle. We recognise that in the report. I'd agree with some of the Members that spoke, such as Leanne Wood, Jenny Rathbone and Alun Davies, and I thank Alun Davies for the work that he did as Minister in taking these matters forward, and putting us in a position where we can make the progress that I hope we will make in due course. I very much understand the description that those Members gave of the criminal justice system that we have. I think it is broken; I don't think there's any doubt about that. It's grossly overcrowded, which makes it very, very difficult to take forward proper training, proper rehabilitation. That really does matter, doesn't it? And it was recognised, indeed, by Rory Stewart, one of the recent Ministers at a UK level with responsibility. He actually, I think quite dramatically and very impressively, said that if he couldn't turn it around as a system within a defined period of time, then he would step down from that position. It was quite a dramatic way of addressing his responsibilities. Other matters intervened, as we all know, in a fairly dramatic way as well, but I think that was an impressive way of a Minister recognising responsibilities, recognising the current state of the criminal justice system and prison system, and wanting to do something effective about it. So, there are grave problems, and what they actually do is result in more crime and more victims of crime, because if people aren't properly rehabilitated when they are released, as nearly all prisoners are, then obviously they are more likely to re-offend and damage our communities, themselves and their families further.
Welsh: Diolch yn fawr. Wel, mae wedi bod yn ddadl ddiddorol gyda safbwyntiau cymysg. Wrth gwrs, roedd barn gymysg ar y pwyllgor, rhywbeth a adlewyrchwyd yn yr adroddiad, ond mae'r mwyafrif yn cefnogi argymhellion y pwyllgor a'r adroddiad ei hun. Credaf fod nifer o faterion ymarferol sy'n rhaid mynd i'r afael â hwy, fel yr amlinellwyd gan yr Aelodau, ond ymdrinnir â'r rheini yn yr adroddiad a'r argymhellion. Wrth gwrs, clywsom gan staff carchardai a ddywedodd eu bod yn cydnabod yr anawsterau hynny - peth o'r fiwrocratiaeth a'r problemau system a allai fod yn gysylltiedig â hyn - ond nad oeddent yn anorchfygol o bell ffordd. Yn wir, roedd llywodraethwr y carchar a'r staff yn gefnogol iawn i'r cyfeiriad teithio y mae'r adroddiad yn ei argymell, ac roeddem yn ddiolchgar iawn am y lefel honno o ddealltwriaeth. Fel yr argymhellwn, bydd yn rhaid cael memorandwm cyd-ddealltwriaeth, fel yr ydym yn ei argymell, y gall Llywodraeth Cymru a'r Comisiwn Etholiadol fynd ar ei drywydd gyda Llywodraeth y DU a'r gwasanaeth carchardai. Bydd hynny'n mynd i'r afael â materion ynghylch sicrhau bod carcharorion yn cael eu cofrestru i bleidleisio, os ydynt yn gymwys; eu bod yn cael cymorth i gymryd rhan; fod mynediad i bleidiau gwleidyddol allu cyfarfod â charcharorion at ddibenion ymgyrchu; a bod cydgysylltydd etholiadau ym mhob carchar sydd â charcharorion o Gymru. Mae'r holl faterion hynny'n rhai ymarferol iawn, Ddirprwy Lywydd, ac rydym yn eu cydnabod ac yn rhoi sylw iddynt yn ein hadroddiad mewn ffordd yr un mor ymarferol. Nid ydynt yn anorchfygol, ac fel y dywedais, cafodd hynny ei dderbyn gan y rheini a fydd yn gyfrifol am wneud y trefniadau o fewn y carchar. Bydd yn rhaid rhoi gwybodaeth i garcharorion a mynd i'r afael â'r diffyg mynediad at gyfryngau Cymru o ran carchardai yn Lloegr, a chlywsom yn effeithiol iawn gan garcharorion yn Eastwood Park. Felly, oes, mae cryn dipyn o faterion ymarferol yn codi, ond mae modd goresgyn pob un ohonynt. Yn wir, rwy'n credu bod yna ymdeimlad clir o'r ewyllys angenrheidiol o fewn carchardai ac ymhlith partneriaid angenrheidiol i wneud yn siŵr fod yr anawsterau hynny'n cael eu goresgyn. Mae wedi bod yn waith diddorol a gwerth chweil, ac rwy'n credu i'r pwyllgor fwynhau'r gwaith, gan wybod ei fod yn rhywbeth sydd o werth ymarferol - mae'n rhywbeth y gofynnwyd i ni ei wneud. Mae'n rhywbeth sy'n cydnabod cyfrifoldebau'r sefydliad hwn mewn perthynas â'r confensiwn Ewropeaidd ar hawliau dynol, fod gofyniad clir gan y corff rhyngwladol pwysig iawn hwnnw i'r materion hyn gael sylw, ac yn wir, wrth gwrs, y dyfarniad gan Lys Hawliau Dynol Ewrop na ellir amddiffyn gwahardd eu gofynion a'n cyfrifoldebau yn ddiwahân. Mae Llywodraeth y DU wedi cydnabod hynny gyda'r newidiadau cyfyngedig a wnaethant, ac y cyfeiriais atynt yn gynharach, ac mae'n rhaid i ni hefyd fabwysiadu safbwynt yma ynglŷn â sut i fynd i'r afael â'r gofynion hynny. Rwy'n falch iawn fod yr adroddiad wedi llwyddo i wneud hynny'n effeithiol, rwy'n credu - mae Llywodraeth Cymru wedi derbyn hynny. Rwy'n deall yr hyn a ddywedodd y Llywydd mewn perthynas â gwaith y pwyllgor a'r cyfrifoldeb yr ydym wedi'i dderbyn, wedi ymgymryd ag ef, ac wedi'i gyflawni'n briodol, rwy'n gobeithio. Wrth gwrs, roedd llawer o'r hyn a glywsom yn y ddadl, Ddirprwy Lywydd, yn ymwneud â materion o egwyddor ehangach yn hytrach na'r problemau mwy ymarferol. Rwy'n credu bod hynny'n hollol iawn; mae yna faterion o egwyddor ehangach yn codi. Rydym yn cydnabod hynny yn yr adroddiad. Buaswn yn cytuno â rhai o'r Aelodau a siaradodd, fel Leanne Wood, Jenny Rathbone ac Alun Davies, a diolch i Alun Davies am y gwaith a wnaeth fel Gweinidog yn bwrw ymlaen â'r materion hyn, ac yn ein rhoi mewn sefyllfa lle y gallwn wneud y cynnydd y gobeithiaf y byddwn yn ei wneud maes o law. Rwy'n deall yn iawn y disgrifiad a roddodd yr Aelodau o'r system cyfiawnder troseddol sydd gennym. Rwy'n credu ei bod wedi torri; nid wyf yn credu bod unrhyw amheuaeth am hynny. Mae'n orlawn iawn, sy'n ei gwneud hi'n anodd iawn datblygu hyfforddiant priodol, adsefydlu priodol. Mae hynny'n bwysig, onid yw? Ac yn wir, cydnabu Rory Stewart, un o'r Gweinidogion diweddar ar lefel y DU gyda chyfrifoldeb am hyn. Mewn gwirionedd, rwy'n credu ei fod wedi dweud yn eithaf dramatig ac yn drawiadol iawn y byddai'n ymddiswyddo o'r swydd os na allai newid y system o fewn cyfnod penodol o amser. Roedd yn ffordd eithaf dramatig o fynd i'r afael â'i gyfrifoldebau. Daeth materion eraill ar ei draws, fel y gwyddom, mewn ffordd eithaf dramatig hefyd, ond credaf fod honno'n ffordd drawiadol i Weinidog gydnabod ei gyfrifoldebau, gan gydnabod cyflwr presennol y system cyfiawnder troseddol a'r system carchardai, a bod eisiau gwneud rhywbeth effeithiol yn ei gylch. Felly, mae yna broblemau difrifol, a'r hyn a wnânt mewn gwirionedd yw arwain at fwy o droseddu a mwy o ddioddefwyr troseddau, oherwydd os na chaiff pobl eu hadsefydlu'n briodol pan gânt eu rhyddhau, fel sy'n digwydd i bron bob carcharor, mae'n amlwg eu bod yn fwy tebygol o aildroseddu a niweidio ein cymunedau, eu hunain a'u teuluoedd ymhellach.